Naatriumdodetsüülsulfaat
Naatriumdodetsüülsulfaat ehk naatriumlaurüülsulfaat ehk SDS on anioonne pindaktiivne orgaaniline ühend keemilise valemiga C12H25NaO4S. See vähendab vesilahuste pindpinevust ja on laialdaselt kasutuses rasvade emulgaatorina, detergendina kosmeetikas, pesuvahendites ja ravimites ning kreemides ja pastades koostisainete dispergeerimiseks. Lisaks on sellel ka mõningane mikrobitsiidne toime.